شەفەق نیوز/ لە پارێزگای موسەنا لە باشوور عراق،  ئمڕوو دووشەممە،  دەسکریا خوەینشاندان ناڕەزایی، ک خوەی یەکەمە لەبان گرانی بازاڕەیل گشت وڵاتەگە.
سەرچەوەگە ئەرا ئاژانس شەفەق نیوز وت: دەیان لە خەڵک قەزای خزر ری گشتی ناوبەین قەزاگە وەگەرد شار سەماوە بڕین، و داوا لە حکومەت کردن کۆنتڕۆڵ نرخەیلە بکەن و پاڵپشتیکردن زۊیگ ئەرا چین نەدار بکەن.
وتیش: دانشتگەیل لە شەوەکی زۊیەو خوەینشاندانەگە ڕێک خستن، لەبان گرانی نرخ خوەراک و ئەو زەرەدەیل ئابووریە ک رەسنە خەڵکەگە.
